**ΜΟΝΙΜΗ ΕΠΙΤΡΟΠΗ ΔΟΚΙΜΑΣΙΑΣ ΕΠΑΡΚΕΙΑΣ**

**Άρθρου 16 Κώδικα Δικηγόρων (Ν. 4194/2013)**

***ΑΝΑΚΟΙΝΩΣΗ***

Η Μόνιμη Επιτροπή Δοκιμασίας Επάρκειας του άρθρου 16 Κώδικα Δικηγόρων (Ν.4194/2013), σε συνέχεια της από 19/3/2021 ανακοίνωσης, πληροφορεί τους ενδιαφερόμενους ότι **οι εξετάσεις δοκιμασίας επάρκειας Απριλίου 2021 θα διενεργηθούν γραπτώς εξ αποστάσεως**, μέσω ψηφιακής πλατφόρμας. Προκειμένου να ολοκληρωθούν οι ενέργειες προετοιμασίας της ψηφιακής πλατφόρμας, η **έναρξη των εξετάσεων μετατίθεται** για τη **Μ. Τετάρτη 28 Απριλίου2021,** και ακολούθως οι εξετάσεις **θα συνεχιστούν από την Τρίτη 4 Μαΐου 2021**.

 Για την ακριβή ημερομηνία και ώρα διεξαγωγής της εξέτασης κάθε αντικειμένου θα ακολουθήσει νεότερη ανακοίνωση.

Κατόπιν αυτών **καλούνται:**

 **1)** οι πτυχιούχοι Νομικής Α.Ε.Ι. κράτους μέλους της Ε.Ε. ή του Ε.Ο.Χ. που έχουν αιτηθεί την εγγραφή τους στο Μητρώο Ασκουμένων Δικηγορικού Συλλόγου της Ελλάδας,

**2)** οι πτυχιούχοι Νομικής Α.Ε.Ι. κράτους εκτός Ε.Ε που αιτήθηκαν την πιστοποίηση των γνώσεών τους κατ΄ άρθρο 15 παρ. 3 Κώδικα Δικηγόρων και

**3)** οι δικηγόροι κράτους-μέλους της Ε.Ε που αιτήθηκαν την αναγνώριση των επαγγελματικών τους προσόντων στην Ελλάδα σύμφωνα με το Π.Δ. 122/2010,

στους οποίους έχει γνωστοποιηθεί με οιονδήποτε τρόπο (εγγράφως, ηλεκτρονικώς ή τηλεφωνικώς) ότι παραπέμπονται στη Μόνιμη Επιτροπή Δοκιμασίας Επάρκειας, **να υποβάλουν δήλωση επιλογής εξεταζομένου αντικειμένου (βλ. ειδικά έντυπα ανά κατηγορία υποψηφίων, συνημμένα στην παρούσα ανακοίνωση)**, **η οποία θα συνοδεύεται από αποδεικτικό κατάθεσης** ποσού 60 € ανά εξεταζόμενο μάθημα, **από την Παρασκευή 2 Απριλίου 2021 έως και την Τετάρτη 7 Απριλίου 2021.**

**Καταληκτική ημερομηνία και ώρα υποβολής δηλώσεων:**

**Τετάρτη 7 Απριλίου 2021, 12:00.**

Επισημαίνεται ότι οι δηλώσεις επιλογής μαθημάτων που υποβλήθηκαν για την εξεταστική περίοδο Οκτωβρίου 2020 λογίζονται ως δηλώσεις για την εξεταστική περίοδο Απριλίου 2021 και δεν επανυποβάλλονται. Στην περίπτωση που υποψήφιοι της δοκιμασίας επάρκειας Οκτωβρίου 2020 επιθυμούν να εξεταστούν κατά τη δοκιμασία επάρκειας Απριλίου 2021 σε μαθήματα επιπλέον των ήδη δηλωθέντων, **θα υποβάλουν εντός της ανωτέρω προθεσμίας συμπληρωματική δήλωση, η οποία θα συνοδεύεται από αποδεικτικό κατάθεσης ποσού 60 € ανά επιπλέον δηλούμενο μάθημα.(βλ. ειδικά έντυπα ΣΥΜΠΛΗΡΩΜΑΤΙΚΗ ΔΗΛΩΣΗ, συνημμένα στην παρούσα ανακοίνωση)**

Η καταβολή του ποσού που αντιστοιχεί στα εξεταζόμενα μαθήματα θα γίνει με κατάθεση στον υπ’ αριθ. **GR22 0172 0110 0050 1101 0664 543** λογαριασμό που τηρεί ο ΔΣΑ στην **Τράπεζα Πειραιώς.** Στην **αιτιολογία** θα αναγράφεται το ονοματεπώνυμο του υποψηφίου και η φράση “Εξέταστρα δοκιμασίας επάρκειας”.

**Η υποβολή της δήλωσης και του αποδεικτικού τραπεζικής συναλλαγής θα γίνει με αποστολή στο email:** **epitropieparkeias@dsa.gr** **από προσωπικό λογαριασμό e-mail των υποψηφίων και στο ΘΕΜΑ θα αναγράφεται το ΟΝΟΜΑΤΕΠΩΝΥΜΟ και η φράση ΕΞΕΤΑΣΕΙΣ ΑΠΡΙΛΙΟΥ 2021**.

**Εφιστάται η προσοχή** για επιλογή και αποστολή του ορθού εντύπου δήλωσης, ανάλογα με την κατηγορία στην οποία υπάγεται έκαστος υποψήφιος: **1)** Oι πτυχιούχοι Ε.Ε. που παραπέμφθηκαν σε εξέταση έως επτά μαθημάτων και οι πτυχιούχοι εκτός Ε.Ε. θα υποβάλουν το υπ΄αρ. 1 συνημμένο έντυπο δήλωσης, **2)** Οι πτυχιούχοι Ε.Ε. που παραπέμφθηκαν σε εξέταση δεκατριών μαθημάτων και άνω θα υποβάλουν το υπ΄αρ. 2 συνημμένο έντυπο δήλωσης, **3)** Οι υποψήφιοι του Π.Δ. 122/2010 θα υποβάλουν το υπ΄αρ. 3 συνημμένο έντυπο δήλωσης, **4)** Οι υποψήφιοι που υπέβαλαν δήλωση επιλογής μαθημάτων για την εξεταστική περίοδο Οκτωβρίου 2020 και επιθυμούν να δηλώσουν συμμετοχή σε επιπλέον των ήδη δηλωθέντων μαθημάτων, θα υποβάλουν, αναλόγως της παραπομπής τους σε εξέταση έως επτά μαθημάτων ή σε εξέταση δεκατριών μαθημάτων και άνω, το υπ΄αρ. 4 ή 5 αντιστοίχως, συνημμένο έντυπο συμπληρωματικής δήλωσης.

Στον προσωπικό λογαριασμό e-mail, από τον οποίο θα υποβληθεί η δήλωση, θα σας αποσταλεί σε μεταγενέστερο χρόνο ο Μοναδικός Κωδικός Αριθμός υποψηφίου, με τον οποίο θα ανακοινωθούν τα αποτελέσματα των εξετάσεων.

Πληροφορίες: Γραμματεία Μόνιμης Επιτροπής Δοκιμασίας Επάρκειας,

κ. Αικατερίνη Βανδώρου, τηλ: 210 3398220.

(Επισυνάπτονται έντυπα δήλωσης επιλογής εξεταζόμενου αντικειμένου, ανά κατηγορία υποψηφίων)